Na podlagi prvega odstavka 71. člena in za izvajanje tretjega odstavka 107. člena Zakona o javnem naročanju (Uradni list RS, št.  [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN-F) Vlada Republike Slovenije izdaja

**UREDBO**

**o spremembah in dopolnitvah Uredbe o zelenem javnem naročanju**

1. **člen**

V Uredbi o zelenem javnem naročanju (Uradni list RS, št. 51/17, 64/19, 121/21 in 132/23) se v 1. členu v drugem odstavku besedilo druge alineje spremeni tako, da se glasi:

»- 7. člen ter priloga IV in del priloge XIV Direktive (EU) 2023/1791 Evropskega parlamenta in Sveta z dne 13. septembra 2023 o energetski učinkovitosti in spremembi Uredbe (EU) 2023/955 (prenovitev) (UL L št. 231 z dne 20. Septembra 2023, str. 1; v nadaljnjem besedilu: Direktiva 2023/1791).«.

1. **člen**

V 3. členu se doda nova četrta točka, ki se glasi:

»4. »Energetska učinkovitost na prvem mestu« je razmerje med doseženim učinkom, storitvijo, blagom ali energijo ter vloženo energijo.«.

1. **člen**

V 4. členu se v naslovu besedilo »okoljskih vidikov« nadomesti z besedilom »trajnostnih, socialnih ali okoljskih vidikov oziroma vidikov krožnega gospodarstva«.

V prvem odstavku se 6. točka črta.

Dosedanje 7. do 22. točka postanejo 6. do 21. točka.

Dosedanja 17. točka, ki postane nova 16. točka, se spremeni tako, da se glasi: »16. svetlobni viri in vsebujoči izdelki ter razsvetljava v notranjih prostorih,«.

V dosedanji 22. točki, ki postane nova 21. točka, se pika nadomesti z vejico.

Doda se nova 22. točka, ki se glasi: »22. podatkovni centri, strežniški prostor in storitve v oblaku.«

Drugi odstavek se spremeni tako, da se glasi: "Trajnostni, socialni, okoljski vidik, vidik krožnega gospodarstva oziroma vidik energetske učinkovitosti ter načelo energetska učinkovitost na prvem mestu , mora naročnik na način, določen v sedmem odstavku 7. člena te uredbe, upoštevati tudi pri oddaji predmeta javnega naročanja, ki ni naveden v prejšnjem odstavku, če je povezan z energijo.

1. **člen**

V 5. členu se v 4. točki besedilo »Prilogi III Direktive 2012/27/EU« nadomesti z besedilom: »Prilogi IV in Prilogi XIV Direktive 2023«. Za besedilom »obrambe in varnosti« se pika nadomesti s podpičjem.

Za 4. točko se doda nova 5. točka, ki se glasi: »5. v primerih, ko nakup blaga, storitev ali gradenj slabi javno varnost ali ovira odzivanje na izredne razmere v javnem zdravju.«.

1. **člen**

V 6. členu se v naslovu črta beseda »okoljski«.

V prvem odstavku se v napovednem stavku črta beseda »okoljske«, v prvi alineji se besedilo »energijska učinkovitost« nadomesti z besedilom »energetska učinkovitost na prvem mestu«.

Za šesto alinejo, na koncu katere se pika nadomesti s podpičjem, se dodata novi sedma in osma alineja, ki se glasita:

»- spodbujanje prenovljenih proizvodov;

- vidik trajnosti, socialni in okoljski vidik ter vidik krožnega gospodarstva.«.

V drugem odstavku se 7. točka spremeni tako, da se glasi: »7. osebni in prenosni računalniki, preklopni tablični računalniki, elektronski prikazovalniki ter mobilni in pametni telefoni so uvrščeni v najvišji energijski razred, ki je dostopen na trgu;«.

V 8. točki se besedilo »ter televizorjev« črta, število »70« se nadomesti s številom »85«.

V 9. točki se beseda »najmanj« črta, število »80« se nadomesti s številom »100«.

V 11. točki se število »85« nadomesti s številom »100«.

V 19. točki se besedilo »sijalk« nadomesti z besedilom »svetlobnih virov«, beseda »uvrščene« se nadomesti z besedo »uvrščeni«. Beseda »najmanj« se črta, število »90« se nadomesti s številom »100«.

Mucek2506---

V 20. točki se besedilo »svetilk« nadomesti z besedilom »vsebujočih izdelkov«, beseda »sijalk« se nadomesti z besedilom »svetlobnih virov«. Beseda »najmanj« se črta, število »90« se nadomesti s številom »100«.

V 21. točki se število »40« nadomesti s številom »50«, beseda »sijalk« se nadomesti z besedilom »svetlobnih virov«.

V 23. točki se besedilo »cestne razsvetljave omogoča zmanjšanje emisij nepotrebne svetlobe« nadomesti z besedilom »svetilk ima možnost zatemnitve«.

24. točka se spremeni tako, da se glasi:

»24. delež čistil za trdne površine, ki ustrezajo zahtevam za pridobitev znaka za okolje EU za čistila za trdne površine, znaša glede na prostornino vseh artiklov najmanj 50 %;«.

V 25. točki se beseda »najmanj« črta, število »70« se nadomesti s številom »100 «.

V 26. točki se število »25« nadomesti s številom »50«.

V 27. točki se beseda »najmanj« črta, število »60 se nadomesti s številom »100«.

Za 30. točko, na koncu katere se pika nadomesti s podpičjem, se dodajo nove, 31. do 33. točka, ki se glasijo:

»31. podatkovni centri morajo imeti učinkovitost rabe energije (PUE) 1.5 ali manj, pri čemer mora najmanj 25 % letne porabljene energije v podatkovnem centru izvirati iz obnovljivih virov energije;

32. podatkovni centri s skupnim nazivnim vnosom energije nad 1 MW morajo uporabljati odvečno toploto ali druge načine izrabe odvečne toplote, razen če lahko dokažejo, da to ni tehnično ali ekonomsko izvedljivo;

33. strežniške sobe morajo biti opremljene z okoljskimi nadzornimi sistemi za optimizacijo porabe energije.«.

Doda se novi tretji odstavek, ki se glasi:

»(3) Za predmete iz 7. in 9. točke drugega odstavka lahko naročnik izpolni cilj tudi z nakupom rabljene ali obnovljene opreme, pri čemer mora garancijsko obdobje trajati najmanj 24 mesecev od prevzema opreme. Pri tem naročnik ni zavezan k izpolnitvi cilja najvišjega energetskega razreda.«.

Dosedanji tretji odstavek postane četrti odstavek.

V dosedanjem četrtem odstavku, ki postane peti odstavek, se v prvem stavku za besedo »doseči« doda besedilo, ki se glasi »skoraj ničenergijsko raven, kot je določena v Prilogi I Direktive (EU) 2024/1257 o energetski učinkovitosti stavb, kar dokaže z energetsko izkaznico ter doseže«.

Dosedanji peti odstavek postane šesti odstavek.

V dosedanjem šestem odstavku, ki postane sedmi odstavek, se besedilo »2., 15., 16. in 17.« nadomesti z besedilom »2., 7., 9., 11., 15., 16., 17., 19., 20., 29. in 30.«.

Dosedanji sedmi in osmi odstavek postaneta osmi in deveti odstavek.

1. **člen**

Naslov 7. člena se spremeni tako, da se glasi: »način vključevanja trajnostnih, socialnih in okoljskih vidikov ter vidika krožnega gospodarstva«.

V tretjem odstavku se beseda »okoljske« črta.

V sedmem odstavku se v prvem stavku besedilo "to skladno s stroškovno učinkovitostjo, ekonomsko izvedljivostjo, širšo trajnostjo, tehnično ustreznostjo in zadostno konkurenco" nadomesti z besedilom "tehnično izvedljivo", beseda "energijske" pa se nadomesti z besedo "energetske". V drugem stavku se beseda "energijska" nadomesti z besedo "energetska", v četrtem stavku pa se beseda "energijske" nadomesti z besedo "energetske".

1. **člen**

V Prilogi 1 se 7. točka spremeni tako, da se glasi:

»7. »Elektronska pisarniška oprema« pomeni osebni računalnik, prenosni računalnik, vključno s tabličnim računalnikom, preklopnim tabličnim računalnikom, elektronski prikazovalniki, opremo za zajem, obdelavo in prikaz slik, vključno s fotokopirnim strojem, tiskalnikom, večnamensko napravo in podobnim, mobilni in pametni telefon.«.

V 9. točki se za besedilom »tablični računalnik,« doda besedilo »preklopni tablični računalnik,«.

10. točka se spremeni tako, da se glasi:

»10. »Elektronski prikazovalnik« pomeni prikazovati zaslon in povezano elektroniko, katerih glavna funkcija je prikazovanje vizualnih informacij iz ožičenih ali brezžičnih virov (npr. televizor, monitor, računalniški monitor, računalniški zaslon, …).«.

15. točka se spremeni tako, da se glasi:

»15. »Mobilni telefon« pomeni brezžično ročno elektronsko napravo, ki ima naslednje značilnosti: (a) zasnovana je za govorno komunikacijo na velike razdalje prek celičnega telekomunikacijskega omrežja ali satelitskega telekomunikacijskega omrežja, ki zahteva kartico SIM, eSIM ali podobno sredstvo za identifikacijo povezanih strani; (b) zasnovana je za uporabo v načinu delovanja baterije, priključitev na električno omrežje prek zunanjega napajalnika in/ali brezžičnega prenosa energije pa je namenjena predvsem polnjenju baterije; (c) ni namenjena nošenju na zapestju.«.

16. točka se spremeni tako, da se glasi:

»16. »Pametni telefon« pomeni mobilni telefon, ki ima naslednje značilnosti: (a) zanj so značilni brezžična omrežna povezava, mobilna uporaba internetnih storitev, operacijski sistem, optimiziran za ročno uporabo, ter zmožnost sprejemanja izvirnih programskih aplikacij in programskih aplikacij tretjih oseb; (b) ima vgrajen zaslon na dotik z vidno dolžino diagonale 10,16 centimetra (ali 4,0 palca) ali več, vendar manj kot 17,78 centimetra (ali 7,0 palca); (c) če ima naprava zložljiv zaslon ali več kot en zaslon, je vsaj eden od zaslonov v odprtem ali zaprtem načinu v zadevnem razponu velikosti.«.

17. točka se črta.

23. točka se spremeni tako, da se glasi:

»23. »Sušilni stroj« pomeni napravo, v kateri se tekstil suši z vrtenjem v vrtečem se bobnu, skozi katerega se pretaka segret zrak in ki ga je proizvajalec v izjavi o skladnosti deklariral za skladnega z Direktivo 2014/35/EU Evropskega parlamenta in Sveta (12) ali z Direktivo 2014/53/EU Evropskega parlamenta in Sveta (13).«.

60. točka se spremeni tako, da se glasi:

»60. »Vozilo za cestni prevoz« pomeni vozilo kategorij: M1, M2, M3 (razreda I in A), N1, N2, N3, razen:

* vozila, načrtovana in izdelana predvsem za uporabo na gradbiščih, v kamnolomih, pristaniščih ali na letališčih;
* vozila, načrtovana in izdelana za potrebe vojske, civilne zaščite, gasilske službe, pravosodne policije, policije in enot za ohranjanje javnega reda in miru;
* vozila, namenjena izvajanju obveščevalne in protiobveščevalne dejavnosti;
* neprebojna vozila;
* vozila za nudenje nujne medicinske pomoči (reševalno vozilo, vozilo urgentnega zdravnika, vozilo za vodenje, podporo in komunikacije, vozilo za prevoz oseb);
* pogrebna vozila;
* vozila za izvajanje predpisanih obveznih javnih služb varstva okolja;
* vozila za izvajanje dela javne gozdarske službe;
* vozila, dostopna z invalidskim vozičkom, in
* mobilni žerjavi.

Vozilo razreda I pomeni vozilo kategorije M3 za prevoz več kot 22 potnikov poleg voznika, s prostorom za stoječe potnike in z možnostjo hitre menjave potnikov.

Vozilo razreda A pomeni vozilo kategorije M3 za prevoz več kot 22 potnikov poleg voznika, namenjeno prevozu stoječih potnikov, vozilo te kategorije ima sedišča in prostor za stoječe potnike.«.

V 60.a točki se za besedilom »64121200-2 Storitve dostave paketov« doda besedilo, ki se glasi: »85143000 – Storitve rešilnih avtomobilov.«.

62. točka se črta.

63. točka se spremeni tako, da se glasi:

»63. »Svetlobni vir« pomeni električni izdelek, namenjen oddajanju svetlobe ali, če gre za nežareč svetlobni vir, morebitni nastavitvi za oddajanje svetlobe ali obojemu, pri čemer imajo vse optične značilnosti v skladu z Uredbo Komisije (EU) 2019/202 z dne 1. oktobra 2019 o določitvi zahtev za okoljsko primerno zasnovo svetlobnih virov in ločenih krmilnih naprav na podlagi Direktive 2009/125/ES Evropskega parlamenta in Sveta ter o razveljavitvi uredb Komisije (ES) št. 244/2009, (ES) št. 245/2009 in (EU) št. 1194/2012.«.

64. točka se spremeni tako, da se glasi:

»64. »Vsebujoči izdelek« pomeni izdelek, ki vsebuje enega ali več svetlobnih virov ali ločenih krmilnih naprav ali oboje, primeri teh so med drugim svetilke, ki se lahko razstavijo, da je mogoče ločeno preverjanje vsebovanih svetlobnih virov, gospodinjski aparati, ki vsebujejo svetlobne vire, pohištvo (police, ogledala, vitrine), ki vsebuje svetlobne vire.«.

68. točka se spremeni tako, da se glasi:

»68. »Čistilo za trdne površine« pomeni vsa univerzalna čistila, čistila za kuhinje, čistila za okna ali čistila za sanitarne prostore.«.

70. točka se črta.

Doda se nova 74.a točka, ki se glasi:

»74.a »Invazivna tujerodna rastlina« pomeni rastlina, ki je na seznamu: <https://www.gov.si/teme/invazivne-tujerodne-vrste-rastlin-in-zivali/#e48353> ali [https://www.gov.si/assets/ministrstva/MNVP/Dokumenti/Narava/Invazivne-vrste/IASUredba\_Vrste.pdf.«](https://www.gov.si/assets/ministrstva/MNVP/Dokumenti/Narava/%20Invazivne-vrste/IASUredba_Vrste.pdf.).

Dodajo se nove 75., 76. in 77. točka, ki se glasijo:

»75. Podatkovni center« je opredeljen kot struktura ali skupina struktur namenjene centralizirani namestitvi, medomrežnemu povezovanju in upravljanju opreme za informacijsko tehnologijo in telekomunikacijsko omrežje, ki omogočajo hrambo podatkov, obdelavo in prenos podatkov ter zagotavljajo vse naprave in infrastrukture za distribucijo energije in okoljski nadzor kot tudi stopnje prožnosti in varnosti, ki so potrebne za zagotavljanje razpoložljivosti želene storitve.

76. »Strežniška soba« je soba ali del stavbe, ki služi specifični obremenitvi IT, določeni z gostoto moči opreme v sobi. Običajno se upravlja z informacijsko in komunikacijsko tehnologijo (IKT) ter lahko ima namenske zmogljivosti za napajanje in hlajenje. Strežniške sobe so manjši podjetniški podatkovni centri, ki so običajno na površinah, okvirno manjših od 46m2 , in so običajno sestavljeni iz do 25 strežniških omar.

77. »Storitev v oblaku« je opredeljena kot plačilo storitve, ponudnik pa zagotavlja in upravlja strojno in programsko opremo IKT ter opremo podatkovnega centra, potrebno za zagotavljanje storitve. To vključuje sogostovanje več strank, ki ima lahko obliko aplikacije v oblaku. S storitvami v oblaku so povezani različni poslovni modeli, vendar je pri tem potrebno poudariti, da se obseg uporabe teh meril nanaša samo na sestavni del podatkovnega centra. Najpogostejše storitve v oblaku so:

* infrastruktura kot storitev (IaaS): ponudnik storitve nudi strankam dostop do pomnilnikov, omrežij, strežnikov in drugih računalniških virov v oblaku na podlagi sprotnega plačila.
* platforma kot storitev (PaaS): ponudnik storitve nudi strankam dostop do okolja v oblaku, v katerem lahko uporabniki razvijajo in nudijo aplikacije. Ponudnik zagotavlja tudi temeljno infrastrukturo.
* programska oprema kot storitev (SaaS): ponudnik storitve nudi programsko opremo in aplikacije preko interneta. Uporabniki se naročijo na programsko opremo in dostopajo do nje preko spleta ali aplikacijskih programskih vmesnikov ponudnika.«.

**PREHODNE IN KONČNA DOLOČBA**

1. **člen**

**(zaključek postopkov, začetih pred uveljavitvijo te uredbe)**

(1) Postopki javnega naročanja, za katere je bilo obvestilo o javnem naročilu ali obvestilo o projektnem natečaju poslano v objavo pred uveljavitvijo te uredbe, se izvedejo po dosedanjih predpisih.

(2) Postopki javnega naročanja, za katere na portalu javnih naročil ni treba objaviti obvestila o naročilu in so naročniki gospodarskim subjektom poslali povabilo k sodelovanju, povabilo k potrditvi interesa ali povabilo k predložitvi ponudb pred uveljavitvijo te uredbe, se izvedejo po dosedanjih predpisih.

(3) Posamezna javna naročila, ki se oddajo na podlagi okvirnega sporazuma, za sklenitev katerega je naročnik obvestilo o javnem naročilu poslal v objavo pred uveljavitvijo te uredbe ali je pred uveljavitvijo te uredbe gospodarskim subjektom poslal povabilo k sodelovanju, povabilo k potrditvi interesa ali povabilo k predložitvi ponudb, se oddajo v skladu s to uredbo, če to dopuščajo določbe okvirnega sporazuma in predmet posameznega javnega naročila ali predhodnih posameznih naročil.

(4) Posamezna javna naročila, ki se oddajo v dinamičnem nabavnem sistemu, za vzpostavitev katerega je naročnik obvestilo o javnem naročilu poslal v objavo pred uveljavitvijo te uredbe, se oddajo v skladu s to uredbo, če to dopuščajo zahteve, ki jih je naročnik uporabil za vzpostavitev tega sistema, in predmet posameznega javnega naročila ali predhodnih posameznih naročil.

(5) Ne glede na prvi in drugi odstavek tega člena lahko naročnik ob upoštevanju te uredbe spremeni dokumentacijo v zvezi z oddajo javnega naročila oziroma navedbe v objavljenem obvestilu o javnem naročilu in javno naročilo odda v skladu z določbami te uredbe, če še ni potekel rok za predložitev ponudb.

1. **člen**

**(prehodno obdobje za upoštevanje vidikov za pametne in mobilne telefone ter preklopne tablične računalnike)**

Upoštevanje trajnostnih, socialnih, okoljskih vidikov in vidika krožnega gospodarstva v postopkih javnega naročanja za pametne in mobilne telefone ter preklopne tablične računalnike je obvezno od 20. junija 2025.

1. **člen**

**(uveljavitev uredbe)**

Ta uredba začne veljati petnajsti dan po objavi v Uradnem listu Republike Slovenije.

Št. 007-286/2024/1

Ljubljana, dne xxxxxx

EVA 2024-3130-0021

Vlada Republike Slovenije

**Dr. Robert Golob**

predsednik

**OBRAZLOŽITEV**

Uredba o zelenem javnem naročanju (Uradni list RS, št. 51/17, 64/19, 121/21 in 132/23; v nadaljnjem besedilu: Uredba), ki je začela veljati 1. januarja 2018, ureja zeleno javno naročanje za 22 predmetov, pri naročanju katerih mora naročnik po Zakonu o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljnjem besedilu: ZJN-3) naročati blago, storitve ali gradnje, ki v primerjavi z običajnim blagom, storitvami in gradnjami v celotni življenjski dobi manj vplivajo na okolje in zagotavljajo varčevanje z naravnimi viri, materiali in energijo ter imajo enake ali boljše funkcionalnosti, in sicer predvsem na način doseganja obveznih ciljev iz uredbe.

S to spremembo Uredbe se v prvi vrsti v slovenski pravni red prenaša 7. člen ter priloga IV in priloga XIV Direktive (EU) 2023/1791 Evropskega parlamenta in Sveta z dne 13. septembra 2023 o energetski učinkovitosti in spremembi Uredbe (EU) 2023/955 (prenovitev) (UL L št. 231 z dne 20. septembra 2023, str. 1; v nadaljnjem besedilu: Direktiva 2023/1791). Direktiva 2023/1791 nalaga, da morajo naročniki kupovati blago, storitve in gradnje le z visoko energetsko učinkovitostjo v skladu z zahtevami iz Priloge IV k tej direktivi. Pri tem pa je potrebno postopek javnega naročanja izvesti tako, da je učinek pogodbe po zaključenem postopku javnega naročanja tak, da le-ta zagotovi dolgoročni prihranek energije.

S prenosom zahtev iz Direktive 2023/1791 v Uredbo bo zagotovljeno, da naročniki pri oddaji javnih naročil uporabijo načelo »energetska učinkovitost na prvem mestu«. Energetska učinkovitost namreč pomeni razmerje med doseženim učinkom, storitvijo, blagom ali energijo ter vloženo energijo. Načelo »energetska učinkovitost na prvem mestu« postaja krovno načelo, ki ga je potrebno upoštevati v vedno več sektorjih, med drugim tudi pri javnem naročanju. Samo načelo pomeni, da je izbran celosten pristop pri katerem se upoštev

ajo skupna učinkovitost energije v celotni verigi, od proizvodnje do porabe energije in je v pomoč pri doseganju podnebne nevtralnosti.

Zaradi delnega prenosa priloge IV Direktive 2023/1791 se v Uredbi spreminjajo in dodajo novi predmeti, za katere je pri javnem naročanju potrebno doseči posamezen cilj. Tako se med predmete Uredbe, za katere je potrebno obvezno upoštevanje okoljskih vidikov dodaja nov predmet »podatkovni centri, strežniški prostori in storitve v oblaku,« nekatera poimenovanja pa se zaradi sprememb v terminologijah na trgu spreminjajo tudi v Uredbi, tako se na primer s spremembo Uredbe ukinja termin »televizor«, ki ga zamenjuje termin »elektronski prikazovalnik«, ki pomeni prikazovati zaslon in povezano elektroniko, pri katerem je glavna funkcija prikazovanje vizualnih informacij, med elektronske prikazovalnike pa sodio poleg različnih vrst monitorjev in zaslonov tudi televizor. S spremembo Uredbe se zamenjuje tudi termin »električnih sijalk« katerega zamenja termin » električni svetlobni viri«, zaradi jasnejše opredelitve, kaj obravnavani predmet zajema, saj je pojem svetlobni vir širšega pomena kot pojem sijalka.

Na novo se pri obveznem predmetu »elektronska pisarniška oprema« za upoštevanje okoljskega vidika pri javnem naročanju, dodaja sklop mobilni telefon in pametni telefon, pri čemer se v obstoječi Prilogi 1 k Uredbi podrobneje določa, katere značilnosti ima posamezni predmet. Zaradi vidika energetske učinkovitosti se med okoljske vidike in cilje zelenega javnega naročanja dodajata nova okoljska vidika, ki sta spodbujanje prenovljenih proizvodov in vidik trajnosti, socialni in okoljski vidik ter vidik krožnega gospodarstva. K temu se dodatno dodaja določilo, da lahko naročniki pri javnem naročanju predmeta elektronska pisarniška oprema, ki zajema osebne in prenosne računalnike, elektronske prikazovalnike in mobilne ter pametne telefone, ter pri predmetu hladilnikov, zamrzovalnikov, pralni, pomivalni in sušilni stroj, ter sesalniki in klimatske naprave, za katere je cilj Uredbe najvišji energijski razred dostopen na trgu, sam cilj doseže tako, da se izvede nakup rabljene ali obnovljene opreme, pri čemer mora garancijsko obdobje trajati najmanj 24 mesecev od prevzema opreme.

V skladu z energetsko učinkovitostjo se v Uredbi, zaradi poenotenja terminologije, na več mestih besedo energija oz. energijska učinkovitost zamenja z besedo energetska.

Nadalje se s spremembo Uredbe spreminja tudi opredelitev predmeta vozila za cestni prevoz, tako da se med izjeme, za katere ni potrebno uporabljati Uredbe, doda nove kategorije kot so vozila za izvajanje predpisanih obveznih javnih služb varstva okolja, saj zaradi specifike dela, kot je neprekinjeno izvajanje oskrbe s pitno vodo, odvajanja in čiščenje komunalne odpadne vode in zbiranja komunalnih odpadkov, ključnega pomena za nemoteno življenje državljanov, delovanja gospodarstva in drugih družbenih podsistemov ter družbe kot celote. Glede na trenutno ureditev pri naročanju čistih in brez emisijskih vozil, lahko sledenje zahtevanim ciljem znatno oteži zagotavljanje neprekinjenega zagotavljanja obveznih javnih služb varstva okolja. To smo lahko nazadnje izkusili v času poplav avgusta 2023, ko na prizadetih območjih ni bilo možnosti zagotoviti polnjena električnih vozil zaradi izpada električnega omrežja. V primeru čistih in brez emisijskih delovnih vozil, ki so v uporabi tudi za intervencije, je intervencijsko delo lahko onemogočeno, s tem pa tudi daljše trajanje nedostopnosti pitne vode in ostalih pomembnih delov varstva okolja.

Nova izjema za vozila so tudi vozila za izvajanje dela javne gozdarske službe zaradi njene specifike terenskega dela, s katerimi gozdarske službe nudijo pomoč na terenu, tako pri sanaciji naravnih nesreč, kot tudi pri sanaciji gašenja požarov, ter s tem tesno in enakovredno sodelujejo z civilno zaščitno in gasilci. Ker delo poteka v naravnem okolju, v posebnih ekstremnih okoljih kot tudi vremenskih razmerah, izven dosega urbanih območij, ter s tem povezano mestno infrastrukturo, je tako potreba na strani gozdarskih služb po večji terenski avtonomiji vozil, kot jo trenutno dopuščajo t.im. čista vozila. Ker je izjema že bila določena za vozila za potrebne civilne zaščite, se tako smiselno doda še izjema za javno gozdarsko službo za izvajanje sanacijskih del v naravnem okolju.

Zaradi jasnejše opredelitve, katere storitve obsega že obstoječi predmet storitev prevoza, se med seznam prevoznih storitev v točki 60.a Priloge 1 k Uredbi, doda še storitve rešilnih avtomobilov.

Dodatno se v Uredbi popravlja tudi besedilo pri cilju zelenega javnega naročanja čistil zaradi jasnejše opredelitve in večje preglednosti, katere vrste čistil zapadejo med predmet zelenega javnega naročanja, ter se hkrati povečuje tudi delež čistil, ki ustrezajo zahtevam za pridobitev znaka za okolje EU.

Prav tako se povečujejo ciljni deleži pri predmetih okrasne rastline, medonosne rastline in namakalnih sistemov iz razloga večanja in spodbujanja uporabe lokalnih rastlin, ter rastlin, ki so primerne za habitat našega okolja, ter so tako prilagojene lokalnim razmeram gojenja. V Prilogi 1 k Uredbi se določi, katere vrste rastlin zapadejo med invazivne tujerodne rastline, katerih se v postopku javnega naročanju okrasnih rastlin ne sme naročati.